《中秋佳月独游垂虹亭有怀胡完夫苏子瞻钱安道》
宋代·陈舜俞

玉兔光中系小桅，长虹影里倒樽罍。
一年此夜清秋半，万里无云霁色开。
月女婵娟如有旧，波神安稳亦怜才。
合须豪饮酬佳赏，不共乌台御史来。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。